All That You Can't Leave Behind

All That You Can't Leave Behind (בעברית: כל מה שאינך יכול להותיר מאחור) הוא אלבום האולפן העשירי של להקת הרוק האירית U2. הוא הופק על ידי בריאן אינו ודניאל לנואה ויצא ב-30 באוקטובר 2000 באיילנד רקורדס ואינטרסקופ רקודס.<ref></ref> לאחר ההתנסויות של הלהקה עם רוק אלטרנטיבי ומוזיקת דאנס אלקטרונית בשנות ה-90, והביקורות המעורבות שקיבל האלבום "Pop" מ-1997, U2 חזרה לסאונד קרוב יותר לאלבומים המוקדמים שלה ב-"All That You Can't Leave Behind". הלהקה התאחדה עם אנו ולנואה, אשר הפיקו שלושה אלבומים קודמים של U2 ביחד. האלבום נקרא בהתחלה U2000, שהיה שם בעבודה לסיבוב ההופעות פופמארט.

האלבום קיבל ביקורות חיוביות מהמבקרים, הגיע למקום הראשון ב-32 מדינות ומכר למעלה מ-12 מיליון עותקים. השירים "Beautiful Day", "Walk On", "Elevation" ו-"Stuck in a Moment You Can't Get Out Of" היו כולם סינגלים מצליחים. האלבום והשירים בו זכו בשבעה פרסי גראמי. זה האלבום היחיד בהיסטוריה שבו כמה שירים זכו בפרס גראמי להקלטת השנה: השיר "Beautiful Day" ב-2001 והשיר "Walk On" ב-2002. ב-2003, האלבום דורג במקום ה-139 ברשימת 500 האלבומים הגדולים בכל הזמנים של מגזין הרולינג סטון, אבל הוא דורג במקום ה-280 ברשימה מעודכנת של הרשימה ב-2012. סיבוב ההופעות של האלבום, "Elevation Tour", שבו הלהקה חזרה להופיע בארנות עם עיצוב במה אינטימי יותר, גם היה הצלחה ביקורתית ומסחרית. All That You Can't Leave Behind יצא מחדש ב-2020 כדי לציין 20 שנה לאלבום.

== רקע ==
במהלך שנות ה-90, U2 התנסתה עם רוק אלטרנטיבי ומוזיקת דאנס אלקטרונית, מה שהגיע לפסגה עם האלבום "Pop". הגיטריסט דה אדג' אמר שעם "Pop" הלהקה "לקחה את הדקונסטרוקציה של פורמט להקת הרוקנרול לרמה הגבוהה ביותר".<ref name=":0">מקורמיק (2006), עמ' 289</ref> עם זאת, לאחר הביקורות השליליות שהאלבום וסיבוב ההופעות קיבלו, הלהקה רצתה לחזור לעיבוד מוזיקלי שכלל כמעט רק גיטרה, באס ותופים ולחזור מהר לאולפן אחרי סיבוב ההופעות.<ref name=":0" />

== כתיבה והקלטה ==
ב-"All That You Can't Leave Behind", הלהקה התאחדה עם המפיקים בריאן אינו ודניאל לנואה, שהפיקו גם את "The Unforgettable Fire", "The Joshua Tree" ו-"Achtung Baby".<ref name=":0" /> למרות שהלהקה רצתה לכתוב חומר חדש לפני התחלת ההקלטות, אינו שכנעה אותם לכתוב שירים מהר באולפן. במשך שלושה שבועות בסוף 1998, U2, אינו ולנואה הקליטו דמואים באולפני הנובר קוויי בדבלין.<ref name=":0" /> אחד הרעיונות האיכותיים היחידים שיצאו מהסשנים הקצרים האלה היה השיר "Kite".<ref name=":0" /> השירה של הזמר בונו נתנה השראה לכולם באולפן, בייחוד אחרי שהוא סבל מבעיות בקול בשנים הקודמות לכך.<ref name=":0" /> U2 חשבו שהם יסיימו אלבום חדש בזמן ל-1999.<ref name=":0" /> אחרי הסשנים הקצרים, דה אדג' עבד לבד על רעיונות לשירים לפני שהלהקה התאחדה באולפני הנובר קוויי. הם הקליטו עם המנטליות של "להקה בחדר מנגנת ביחד", גישה שהובילה לסאונד היותר מופשט של האלבום.<ref name=":0" />

המעורבות של בונו בקמפיין "Jubilee 2000" מנעה ממנו להשקיע את כל זמנו בהקלטת האלבום.<ref name=":1">מקורמיק (2006), עמ' 289–290, 293-294</ref> הייתה גם הפסקה של חודשיים בסשנים כשבונו שיתף פעולה עם לנואה והאל וילנר בפסקול של הסרט "מלון מיליון הדולר".<ref name=":1" /> הלהקה חשבה שהיא תוכל לסיים את האלבום עד 1999, אבל הסשנים התארכו<ref name=":0" /> ולוחות הזמנים הנוגדים של חברי הלהקה השפיעו מאוד על העניין. U2 לא רצתה לשים דדליין על סיום האלבום אחרי הניסיון שלה עם "Pop", אשר היא הייתה צריכה לסיים מהר כדי להספיק לדדליין של סיבוב ההופעות.<ref name=":0" />

באמצע 1999, הבאסיסט אדם קלייטון והמתופף לארי מולן ג'וניור קנו בתים בדרום צרפת כדי להיות קרובים לבתים של בונו ודה אדג' כדי שהם יוכלו: "לעבוד ולשחק".<ref name=":1" /> באותה השנה, תיק עם מסמכים אישיים ומחשב נייד עם מילים לשירים באלבום נלקחו ממכוניתו של בונו. בונו הציע פרס של 2,000 פאונד להחזרת המחשב. בחור אירי החזיר את המחשב אחרי שהוא קנה אותו ב-300 פאונד במחשבה שהוא הגיע ממקור מכובד. הוא הבין שהמחשב של בונו כשהוא ראה תמונה של הבן של הזמר, אלייג'ה בוב, על המסך.<ref></ref>

הלהקה אמרה ש-All That You Can't Leave Behind היה אלבום שהתייחס לעבר של הלהקה.<ref name=":2">מקורמיק (2006), עמ' 296, 299-300</ref> למשל, היה דיון גדול בין חברי הלהקה במהלך כתיבת והקלטת השיר "BeautifulBeautiful Day (שיר של U2) Day". דה אדג' ניגן עם טון גיטרה שהוא לא השתמש בו כל כך מאז האלבום שלהם War מ-1983 והלהקה רצתה משהו שיותר עתידי.<ref name=":2" /> דה אדג' זכה והטון הגיע לגרסה הסופית של השיר.<ref name=":2" />

== הלחנה ==
האלבום נראה כמו חזרה לסאונד המסורתי של הלהקה אחרי האלבומים היותר ניסיוניים שלהם בשנות ה-90. האלבום כולל את השיר "Stuck in a Moment You Can't Get Out Of" שבונו כתב לחברו מייקל האצ'נס, סולן להקת INXS, אשר התאבד ב-1997. קלייטון אמר שהאלבום נכתב "על המסע שעברנו כלהקה, כגברים במערכות יחסים, כבנים של אימהות ואבות. הוא היה על המטען שאתה צריך לחיות איתו, תחושת האובדן, כמו העובדה שאבא של בונו היה חולה במחלה סופנית בזמן באותה התקופה".<ref></ref>

== עטיפה ==
התמונה על עטיפת האלבום צולמה על ידי אנטון קורביין באולם רוייסי 2F בנמל התעופה שארל דה גול בפריז, צרפת,<ref name=":3"></ref> היכן שגם צולם הווידאו קליפ לשיר "Beautiful Day". המעצבים תיארו את העטיפה שהם יצרו כ"בוגרת". בתמונה המקורית, היה כתוב בשלט שדה התעופה "F21-36", מה שמסמל את הכיוון של דלפק הצ'ק-אין. עקב בקשת הלהקה, מעצבי העטיפה שינו את זה ל-"J33-3", התייחסות חבויה לספר ירמיהו, פרק ל"ג, פסוק ג' ("קרא אלי ואענך ואגידה לך גדלות ובצרות לא ידעתם").<ref name=":3" /> בונו התייחס לזה כ"מספר הטלפון של אלוהים".<ref name=":3" />

== הוצאה וקידום ==
לאחר הקבלה היחסית לא טובה לאלבום הקודם שלהם, "Pop", הלהקה הודיעה בכמה הזדמנויות שהם "מגישים בקשה מחדש לעבודה... של הלהקה הטובה בעולם".<ref></ref> פעילויות קידום לאלבום כללו כמה פעמים ראשונות ל-U2 כמו הופעות ב-"Total Request Live" של MTV וסאטרדיי נייט לייב. הלהקה התחילה את הוצאת האלבום עם הופעה קצרה בפניי כ-600 אנשים במועדון "ManRay" בפריז, צרפת ב-19 באוקטובר 2000.<ref></ref> האלבום הוחרם על ידי מיאנמר בגלל השיר "Walk On" שהיה מuקדש לפעילת זכויות האדם הבורמזית אונג סן סו צ'י.<ref></ref>

לפני צאת האלבום, ב-9 באוקטובר 2000, יצא הסינגל "Beautiful Day".<ref></ref> הוא היה הסינגל הרביעי של U2 שהגיע למקום הראשון בבריטניה, המקום הראשון הראשון שלהם בהולנד וגם היה מקום ראשון באוסטרליה. הסינגל הגיע למקום ה-21 בארצות הברית. הסינגל השני מהאלבום, "Stuck in a Moment You Can't Get Out Of", יצא ב-29 בינואר 2001.<ref></ref> הוא הגיע למקום השני בבריטניה. בארצות הברית ובקנדה, השיר יצא כסינגל האחרון מהאלבום מאוחר יותר באותה השנה.<ref></ref>

סינגל שלישי, "Elevation", יצא באוסטרליה ב-25 ביוני 2001 ובבריטניה ב-16 ביולי 2001.<ref></ref> הגרסה של השיר שיצאה כסינגל הייתה ה-"Tomb Raider Mix", אשר הופיע בפרסומות טלוויזיה לסרט טומב ריידר. הסינגל הרביעי והאחרון מהאלבום, "Walk On", יצא בבריטניה ב-19 בנובמבר 2001. השיר היה הסינגל השני מהאלבום בארצות הברית. בקנדה, הוא יצא בפברואר 2001, בעוד שבארצות הברית הוא הוגש לרדיו במרץ.<ref></ref>

== קבלה ==

"All That You Can't Leave Behind" קיבל ביקורות טובות באופן כללי. ב-Metacritic, האלבום קיבל ציון של 79 בהתבסס על 17 ביקורות.<ref></ref> ג'יימס האנטר ממגזין הרולינג סטון הכריז שזו "יצירת המופת השלישית של U2", יחד עם "The Joshua Tree" ו-"Achtung Baby".<ref></ref>

האלבום התחיל במקום הראשון ב-32 מדינות. האלבום התחיל במקום השלישי במצעד הבילבורד 200 בארצות הברית ומכר 427,826 עותקים בשבוע הראשון שלו. לפי מדד נילסן, האלבום מכר 4.4 מיליון עותקים בארצות הברית עד מרץ 2014.<ref></ref> All" That You Can't Leave Behind" הוא האלבום הרביעי הכי מצליח של U2 עם מכירות של 12 מיליון עותקים.<ref></ref>

בסוף 2000, "All That You Can't Leave Behind" הגיע למקום השביעי במצעד אלבומי השנה של משאל המבקרים השנתי של "Pazz & Jop" בווילג' ווייס. השיר "Beautiful Day" הגיע למקום הרביעי.<ref></ref> מגזין ספין דירג אותו במקום ה-20 ברשימת אלבומי השנה הטובים ביותר.<ref></ref> האלבום והסינגלים שלו העניקו ל-U2 שבעה פרסי גראמי במשך שנתיים. בטקס ה-43 ב-2001, "Beautiful Day" זכה בפרס שיר השנה, בפרס הופעת הרוק הטובה ביותר על ידי צמד או להקה עם קול והקלטת השנה. בטקס ה-44 ב-2002, "Walk On" זכה בפרס הקלטת השנה, "Elevation" זכה בפרס הופעת הרוק הטובה ביותר על ידי צמד או להקה עם קול ו-"Stuck in a Moment You Can't Get Out Of" זכה בפרס הופעת הפופ הטובה ביותר על ידי צמד או להקה עם קול. האלבום זכה בפרס אלבום הרוק הטוב ביותר והיה מועמד לפרס אלבום השנה. "All That You Can't Leave Behind" הוא אלבום היחיד אי פעם ששני סינגלים שלו זכו בפרס הקלטת השנה בשנתיים עוקבות.<ref></ref>

== סיבוב ההופעות Elevation ==
סיבוב ההופעות Elevation
סיבוב ההופעות שנלווה ליציאת האלבום התחיל ב-24 במרץ 2001 בפורט לודרדייל, פלורידה<ref></ref> והסתיים ב-2 בדצמבר 2001 במיאמי, פלורידה.<ref></ref> הסיבוב כלל שלושה סבבים ו-113 הופעות.<ref></ref> הסיבוב ראה את U2 חוזרים להופעות בארנות סגורות אחרי שהם הופיעו בשנות ה-90 באצטדיונים פתוחים. להופעות רבות בסיבוב אזלו הכרטיסים מיד. סיבוב ההופעות הכניס 143.5 מיליון דולר, מה שהפך אותו לסיבוב ההופעות המרוויח ביותר בשנה.

== מורשת ==
ב-2003, "All That You Can't Leave Behind" דורג במקום ה-189 ברשימת 500 האלבומים הגדולים בכל הזמנים של מגזין הרולינג סטון.<ref></ref> ב-2012, האלבום דורג מחדש במקום ה-280 בגרסה מעודכנת של הרשימה.<ref></ref> ב-2009, האלבום דורג על ידי הרולינג סטון במקום ה-13 ברשימת האלבומים הטובים ביותר בעשור, ו-"Beautiful Day" דורג במקום התשיעי ברשימת השירים הטובים ביותר בעשור. ב-2006, מגזין Mojo דירג את All That You Can't Leave Behind במקום ה-84 ברשימת "מאה האלבומים הגדולים ביותר של חיינו". ב-2009, מגזין Consequence דירג את האלבום במקום ה-62 ברשימת מאה האלבומים הטובים ביותר של העשור הקודם.<ref></ref> ב-2014, PopMatters דירג את האלבום במקום ה-75 ברשימת האלבומים הטובים ביותר של שנות ה-2000.<ref></ref>

== מהדורת 20 השנה ==
ב-30 באוקטובר 2020, "All That You Can't Leave Behind" יצא מחדש על גבי דיסק, תקליט ובאופן דיגיטלי לכבוד יום השנה ה-20 שלו.<ref></ref> האלבום עבר חידוש ויצא במהדורה סטנדרטית, דלוקס וסופר דלוקס שכולן הכילו את השיר "The Ground Beneath Her Feet", שקודם לכן היה שיר בונוס.

== רשימת שירים ==

== משתתפי האלבום ==
==== U2 ====
* בונו - שירה, גיטרה, סינתיסייזרים (שיר 2)
* דה אדג' - גיטרה, פסנתר, שירה, סינתיסייזרים (שיר 3), כלי מיתר (שיר 5)
* אדם קלייטון - גיטרה בס
* לארי מולן ג'וניור - תופים, כלי הקשה

==== מוזיקאים נוספים ====
* פול בארט - כלי נשיפה (שיר 2)
* בריאן אינו - סינתיסייזרים, תכנות, קולות רקע, סידור כלי מיתר
* דניאל לנואה - קולות רקע, גיטרה נוספת

==== הפקה ====
* הפקה - דניאל לנואה, בריאן אינו
* הפקה נוספת - סטיב ליליווייט, מייק הדג'ס, ריצ'רד סטאנרד, ג'וליאן גלאגר
* טכנאות קול - ריצ'רד רייני
* מיקסינג - ריצ'רד רייני, טים פאלמר, מייק הדג'ס, ריצ'רד סטאנרד וג'וליאן גלאגר, בריאן אינו, דניאל לנואה, סטיב פיצמוריס
* עזרה בטכנאות קול ומיקסינג - כריס היני, אלווין סוויני, ג'יי גוין
* עזרה נוספת בטכנאות קול - קית' מקדונל, סטיבן האריס
* מאסטרינג - ארני אקוסטה

== לקריאה נוספת ==
* 

== קישורים חיצוניים ==
* 

* [https://www.u2.com/music/albums/4013 אתר האינטרנט הרשמי] של U2 (באנגלית)
* [https://www.discogs.com/master/32791-U2-All-That-You-Cant-Leave-Behind All That You Can't Leave Behind] באתר Discogs
* [https://musicbrainz.org/release-group/88c59b55-200d-3ac1-beff-8eb99830807e All That You Can't Leave Behind] באתר MusicBrainz

==הערות שוליים==

קטגוריה:אלבומי 2000
קטגוריה:U2
קטגוריה:אלבומים באנגלית
קטגוריה:אלבומים שהופקו על ידי ריצ'רד סטאנרד
קטגוריה:זוכי פרס גראמי לאלבום הרוק הטוב ביותר
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי חברת איילנד רקורדס
קטגוריה:אלבומי חברת אינטרסקופ רקורדס